Min sky

Min sky er et lagringssted på internett, eid av Telenor. På Min sky kan man lagre bilder og videoer, slik at man enkelt kan nå dem fra datamaskin, smarttelefon eller nettbrett. Min sky tilbyr to GB gratis lagring. Hvis det skulle trenges mer, kan det bestilles ekstra. Alle data er kryptert med en 256-bit Advanced Encryption Standard (AES) før de krypterte dataene lagres hos et eksternt datasenter. Krypteringen som benyttes utføres av en mengde front-end servere som befinner seg i Telenors egne datasentre i Norge. Dataene sendes over SSL-linker mellom klienten og datasentrene.

Kategori:Telenor
Kategori:Digitale lagringsmedier